བླ་མ་ག་གེ་མོ་རང་ཉིད་ཀྱིས་ནི་དུས་ནམ་ཞིག་ཡིན་ཡང་།གནས་སྐབས་ཀུན་ཏུ།ཆོས་ཅི་ཞིག་གསུངས་ཀྱང་།འགྲོ་འཆག་ཉལ་འདུག་གི་སྤྱོད་ལམ་རྐྱང་རྐྱང་གི་བསླབ་བྱ་དེ་འདྲ་ཁོ་ནའི་སྟེང་དུ་དབུ་འཁོར་བ་དང་།དེ་ལས་ཅུང་ཟད་ཚད་མཐོ་ན་སྐྱབས་འགྲོའི་བསླབ་བྱ་ཙམ་རེ་ངོ་སྤྲོད་བྱས་ནས་ལོ་འཁོར་མར་འདི་ཙམ་ཞིག་གི་ནང་དུ་གླུ་བརྒྱ་ངག་གཅིག་གི་ཚུལ་དུ་བསྐོར་ནས་འདུགསྟོན་པ་ཐུབ་པའི་དབང་པོའི་དཔྱད་གསུམ་རྣམ་པར་དག་པའི་བཀའ།རྒྱ་གར་ཚད་ཐུབ་ཀྱི་པཎ་གྲུབ་རྩོད་མེད་དག་གིས་ཞིབ་ཏུ་བཀྲལ་བ།བོད་ཁ་བ་ཅན་ལ་ཤིན་ཏུ་བཀའ་དྲིན་ཅན་གྱི་ལོ་ཙཱ་བ་རྣམས་ཀྱི་དཀའ་སྤྱད་བརྒྱ་ཕྲག་གིས་བསྒྱུར་བ།རིས་སུ་མ་ཆད་པའི་བོད་སྔ་ཕྱིའི་བླ་མ་དམ་པ་དག་གིས་མན་ངག་ཟབ་མོས་ཞིབ་བཤད་ཀྱིས་གཏན་ལ་ཕབ་པའི་འཇིག་རྟེན་སྤྱིའི་གཅེས་ནོར་དུ་གྱུར་པའི་ཐེག་པ་ཆེ་ཆུང་སྔགས་དང་བཅས་པ་འཇིག་རྟེན་ཀུན་ལ་ཕན་བདེ་ལེགས་ཚོགས་ཟད་མི་ཤེས་སྟེར་བའི་གཞི་ལམ་འབྲས་བུའི་རྣམ་གཞག་ངོ་མཚར་བ་ཡོད་པ་དག་ཡལ་བར་དོར།དེ་འདྲའི་འགྲེལ་བཤད་ནི་འཆད་ཁྲིད་མཁན་རང་ཉིད་ཀྱིས་ཤེས་ཐབས་བྱས་པར་ཕར་བཞགགཞུང་ལུགས་ཆེན་པོའི་ཆོས་སྐད་དེ་འདྲ་ནི་དགོས་པ་མེད་ཅིང་།མགོ་ན་བའི་རྒྱུར་སེམས་པ།ད་དུང་གཤགས་འབྱེད་ཐབས་ཙམ་རེད།དགོས་པ་མེད་པས་བཤད་ནས་ཅི་ཕན།ཞེས་སྡིག་སྙིང་ཆེན་པོས་ལོག་འགྲེལ་ཡང་བརྒྱབ།